שיחה:גלידה באר שבע

message: כך נכתב במאמר על פי אסמכתא ממאמר ב-Ynet אודות 10 הגלידריות הטובות בישראל. אני קצת מפקפק בטענה הזו. רחוב הדסה הוא התחנה המרכזית הישנה של באר שבע בעיר העתיקה. יתכן ועד אמצע שנות ה-60 הייתה גלידה ב"ש תחנה בדרך לאילת, אך עד שנים אלו, אילת לא הייתה יעד כל כך פופולרי לנסיעה. מאמצע שנות ה-60 הייתה קיימת גלידה מונטנה והיא היא הייתה התחנה בדרך לדרום, כי שם הייתה חנייה מספיקה לאוטובוסים (בניגוד לרחוב הדסה הצר והסואן). בקיצור, לדעתי, העיתונאיות (שיש לי ספק לגבי גילן המופלג) לא ממש מדייקות ואולי מחליפות את גלידה ב"ש עם גלידה מונטנה.אודי - שיחה 23:45, 8 בנובמבר 2012 (IST)
טעות קטנה שלי, התחנה המרכזית הייתה ברחוב החלוץ, מול הגלידה. הגלידה נמצאת בפינת רח' הדסה ורח' החלוץ. רח' הדסה הוא קטן וקצר.אודי - שיחה 09:08, 9 בנובמבר 2012 (IST)
replies: text: אין לי מושג בעניין זה. הסתמכתי רק על הכתבה. אני לא חושב שיימצא מקור אחר, כך שאין טעם לתבנית מקור, ועדיף להסיר בינתיים את הפרט בכלל. אמא שלי אמרה, עוד לפני פתיחת הדיון, שאכן היא זוכרת שגלידה ב"ש הייתה תחנת עצירה פופולרית בדרך לאילת, בשנות ה-70. אבל זה לא מספיק בשביל להוסיף את הפרט לערך. אסיר בינתיים מהערך, אבל העניין עדיין פתוח לדיון. תומר - שיחה 00:59, 9 בנובמבר 2012 (IST)
replies: text: :לא יודע עד כמה פופלרית אילת היתה אז, אבל עד סוף שנות השישים הדרך מצפון לדרום עברה בעיר העתיקה של באר שבע. • בברכה, אמיר  (שיחה), הקרב על באר שבע החל 01:27, 9 בנובמבר 2012 (IST)
replies: text: ::אמת ויציב. הדרך הייתה מכיוון צומת משמר הנגב (צומת הנשיא) עד פיקוד דרום ומשם ברחוב קק"ל (או העצמאות, לא זוכר) עד לגשר הישן של נווה נוי. עדיין, אני סבור שהגלידה הייתה ידועה יותר לתושבי באר שבע והסביבה ופחות למטיילים מהצפון שעצרו בגלידה מונטנה בנווה נוי.אודי - שיחה 09:08, 9 בנובמבר 2012 (IST)
replies: text: :::אולי המטיילים לצפון עצרו בגלידה מונטנה, אבל מטיילים מהמרכז - לא ייתכן שזו הייתה תחנת העצירה שלהם. אולי מטיילים מהמרכז הם אלו שעצרו בגלידה ב"ש. תומר - שיחה 10:42, 9 בנובמבר 2012 (IST)
replies: text: ::::איזה מטיילים לצפון? מאיפה הם באו? מאילת? מדימונה? זה בטל בשישים. לגבי היותה של גלידה מונטנה בב"ש תחנת עצירה מרכזית למטיילים החל מאמצע שנות ה-60, לגבי כך אין שום ספק. גם אפשר למצוא על כך חומר ברשת. לגבי גלידה באר שבע כתחנת עצירה, לא שללתי את זה באופן מוחלט, כתבתי רק שאני מפקפק בטענה הזו.אודי - שיחה 10:54, 9 בנובמבר 2012 (IST)
replies: text: :::::זו הייתה תקלדה. הכוונה למטיילים מהצפון. תומר - שיחה 11:11, 9 בנובמבר 2012 (IST)
replies: text: ::::::העצירה בדרך לאילת (לבאים מירושלים, לפחות) הייתה בגלידה מונטנה (ואחר-כך בעין יהב). Ranbar • שיחה • בואו לתיאטרון - תהנו מהמזגן 12:26, 9 בנובמבר 2012 (IST)
replies: text: :::::::רק עכשיו הבנתי שלמעשה היה סניף של מונטנה גם בבאר שבע. (זה גרם לכמה תקלות בהבנה, וראו את התגובה הקודמת שלי בטלה) תומר - שיחה 12:45, 9 בנובמבר 2012 (IST)

text: :Ranbar - השאלה היא על אילו שנים מדובר. בשנות החמישים ותחילת השישים, אנשים בדרכם מצפון לדרום, או להפך, היו עוצרים בגלידה באר שבע לאכול גלידה או במסעדת מוריס לנגב חומוס. לאחר פתיחת גלידה מונטנה, היא תפסה את מקומה כתחנת עצירה. (ייתכן שנתון זה וסלילת דרך אילת שעקפה את העיר העתיקה קשורים לשאלה של עדירל למטה). בנוסף - אני לא חושב שגלידה באר שבע היתה מצליחה, אם היא הייתה מסתמכת רק על הקהל המקומי. דווקא עסקים שהיו בעיר העתיקה בשנות החמישים ותחילת השישים צמחו בזכות זה שהדרכים דרומה/צפונה עברו דרך העיר העתיקה. • בברכה, אמיר  (שיחה), הקרב על באר שבע החל 16:26, 9 בנובמבר 2012 (IST)
replies: text: ::::::::צודק בהערתך, אני מדבר על שנות השמונים. Ranbar • שיחה • בואו לתיאטרון - תהנו מהמזגן 18:17, 9 בנובמבר 2012 (IST)
שאלתי אדם מוותיקי המתיישבים בנגב (משנות ה-40) לגבי השאלה שהתעוררה כאן. הוא אישר שגלידה באר שבע הייתה שם דבר לגלידה איכותית גם במרכז הארץ ושעד פתיחת גלידה מונטנה (שלא הייתה איכותית כל כך אבל הייתה פופולרית מאוד), רבים מאלו שירדו לנגב עצרו לאכול בגלידה באר שבע.אודי - שיחה 16:57, 15 בנובמבר 2012 (IST)

text: אם לדייק, השאלה שהתעוררה כאן, על ידך, זכתה למענה, על ידי, ולאפס התייחסות. למה היית צריך לפנות לוותיק מהנגב, כשקיבלת תשובה מפורטת עוד קודם? • בברכה, אמיר  (שיחה), הקרב על באר שבע החל 17:28, 15 בנובמבר 2012 (IST)
replies: text: :לא כתבת על מה אתה מתבסס במענה שלך. אם אני אכתוב שדרור בר-נור הצטיין כנוגח למרות שהיה צנום ולא גבוה במיוחד (הסתמכות על ידע אישי) אז זה נחשב כמקור אמין. התשובה היא לא! צריך שעיתונאי ספורט יכתוב את זה. אני העליתי תהייה לגבי האסמכתא שעליה התבסס ההיגד הזה מלכתחילה (כתבה ב-Ynet) וביקשתי מקור. אני לא הסרתי את המשפט עצמו אלא רק את האסמכתא כי זה אבסורד להשאיר אסמכתא ולדרוש מקור. משתמש אחר הסיר את המשפט. בהינתן שיש חיזוק של עדויות למה שהיה כתוב באסמכתא ההיא, מבחינתי ניתן להחזיר.אודי - שיחה 17:53, 15 בנובמבר 2012 (IST)
replies: text: ::החזרתי. תומר - שיחה 18:01, 15 בנובמבר 2012 (IST)
thread_title:  תחנת עצירה בדרך לאילת? 

message: * - האם הגלידה עדיין בבעלות של רוטנברג? עדירל - שיחה 12:07, 9 בנובמבר 2012 (IST)
replies: text: כפי שכתוב בערך, הבעלים והמנכ"ל כיום הוא נכדה של רוטנברג, עודד בר. לא ידוע לי מה קרה עם פשיטת הרגל, אבל מאחר שבכמה מקורות צוין כי רוטנברג נהגה לפקוד את הגלידריה עד גיל 93 (עד מותה), ומאחר שבשנות ה-90 הייתה זו רוטנברג שהפכה את הגלידריה לרשת סניפים, היא כנראה המשיכה להחזיק בבעלות. תומר - שיחה 12:41, 9 בנובמבר 2012 (IST)
thread_title:  מה קרה עם פשיטת הרגל?